ISRAEL-RAPORTTI EUROOPAN PARLAMENTISTA
EU:n ja Israelin välisten suhteiden tärkeys
Shalom ja tervetuloa seuraamaan ohjelmaamme -
Euroopan parlamentin sydämestä Brysselistä.
Tänään aiheenamme on EU:n ja Israelin välisten suhteiden tärkeys.
Meillä on hyvin arvovaltainen vieras, Israelin EU-suurlähettiläs.
Mukana keskustelussa siis suurlähettiläs Roni Leshno-Yaar, -
Israelin EU- ja Nato-suurlähettiläs. Siksi Nato-pinssi.
Lisäksi tri Emilie Noteboom, joka edustaa ECI-järjestöä.
Hänen tehtävänään on levittää tietoutta ECI:stä.
Ja Bert-Jan Ruissen, europarlamentaarikko Alankomaista.
Suurlähettiläs Leshno-Yaar, on suuri kunnia -
ja etuoikeus saada teidät ohjelmaan tänne Euroopan parlamenttiin.
Voisitteko kertoa meille -
Israelin ja EU:n strategisten kahden- välisten suhteiden tärkeydestä -
ja miksi ne ovat niin tärkeät?
Kiitos ja hyvää iltapäivää teillekin!
Kiitos kutsusta tähän tärkeään ohjelmaan.
Bert-Jan, kiitos ystävyydestänne ja tuestanne.
Emme pidä sitä itsestään selvänä.
Kuvailen ensin lyhyesti Israelin tilannetta [kuvaushetkellä].
Olemme menossa kohti maaliskuun 2. päivän vaaleja.
Trumpin rauhansuunnitelma on pöydällä.
Pääministeri Netanjahu palasi juuri Washingtonista, -
jossa USA:n presidentti esitteli hänelle suunnitelmansa.
Uhkat ovat samat kuin ennenkin, etupäässä Iran ja sen välikädet.
Israelille on avautunut myös monia mahdollisuuksia, -
kuten suhteiden lämpeneminen moniin arabimaihin.
Toissapäivänä Israelin pääministeri vieraili Ugandassa -
ja tapasi Sudanin presidentin.
Sudan on muslimimaa, jolla ei ole ollut diplomaattisuhteita Israelin kanssa.
Eurooppa ja EU ovat Israelin tärkeitä kumppaneita -
useammallakin rintamalla aina terrorisminvastaisesta taistelusta -
ja arvaamattomien valtioiden vastustamisesta alueella -
kauppaan, tieteeseen, kulttuuriin ynnä muiden alojen yhteistyöhön.
Arvostamme suhdetta EU:n kanssa.
Meillä on erimielisyytemme.
Toivon, että voimme jatkossakin keskustella niistä -
kypsästi ja sivistyneesti, -
samalla kun edistämme kahdenvälisiä suhteita.
Emilie, tämä on ensiesiintymisenne Israel-raportissa -
ECI-järjestön puolesta. Tehtävänänne on levittää tietoutta ECI:stä.
Voitteko selittää rakkauttanne Israelia ja juutalaisia kohtaan?
Olen saanut Israel-rakkauden verenperintönä.
Sukuni on hyvin Israel-mielinen.
Minusta Israel on todella hieno maa, -
joka ansaitsee kaiken kunnioituksen ja ihailun.
Se on pieni maa karulla maaperällä, -
ja katsokaa, kuinka israelilaiset ovat saaneet aavikon kukkimaan.
Se on maa täynnä ihmisiä, jotka ovat täynnä elämänhalua, chaimia.
Kun israelilaiset nostavat maljan, he sanovat l'chaim, 'elämälle'.
Israelissa on innostuneisuutta ja luovuutta.
Israel on kasvuyritysten maa.
Sieltä tulee paljon innovaatioita ja lääketieteellisiä läpimurtoja.
Kaikenlaisia teknologisia innovaatioita, joita käyttää koko muu maailma.
Israelilaiset ovat kansa, joka rakastaa kulttuuria ja juhlimista.
Juutalaisissa on jotain hyvin aitoa, mitä arvostan kovasti.
Ja kristittynä näen Israelin valtiossa -
profetian ja Jumalan kansalleen antamien lupausten täyttymyksen.
Uskon, että Jumala pitää lupauksensa aina.
Minulle se, että juutalaiset asuvat taas Israelissa, -
on Jumalan lupausten täyttymys.
Juhlin siis sitä, mitä on tapahtumassa. Minuun tekee suuren vaikutuksen se, -
että kansa, jota vihamieliset maat ahdistavat kaikilta tahoilta, -
pärjää näin suurenmoisesti.
Kaikista vastustuksista ja haasteista huolimatta -
he vain nauttivat elämästä tuottaen musiikkia ja kaikkea muuta.
Minusta se on hieno esimerkki ihmismielestä.
Minulle se on esimerkki siitä, mikä on oikein ja millainen maailma voi olla.
Moni katsoja varmasti tuntee samanlaista Israel-rakkautta.
Kiitos äskeisestä.
Bert-Jan, tervetuloa jälleen ohjelmaan!
Kiitos, että tulitte mukaan lyhyellä varoitusajalla, -
nyt kun suurlähettiläskin on täällä.
Teillä on tärkeä rooli Euroopan parlamentin Israel-suhteissa.
Olette parlamentin Israel-delegaation varapuheenjohtaja.
Mitä tehtävä pitää sisällään?
Mitä Israel merkitsee teille? Miksi EU:n ja Israelin suhteet ovat tärkeät?
Tahdon aluksi todeta, että olen hyvin motivoitunut -
työskentelemään Israel-suhteiden vahvistamisen eteen.
Israelin valtio perustettiin vuonna 1948.
Minulle henkilökohtaisesti se on suuri ihme.
Samoin se tosiasia, että juutalaisilla on nyt oma kotimaa.
Mielestäni meillä eurooppalaisina maina -
on tässä myös velvollisuus -
tukea Israelia niin paljon kuin mahdollista.
Samoin tulee vastustaa alueen hallintoja, -
jotka haluaisivat tuhota Israelin.
Pidän sitä tärkeänä velvollisuutenamme.
Minusta Israel-delegaatiomme rooli voi tässä suhteessa olla hyvin tärkeä.
Se on virallinen delegaatio.
Siinä on edustettuina Euroopan parlamentin kaikki ryhmät.
Meillä on viralliset yhteydet knesset- jäseniin, suurlähettilääseen -
ja lähettilääseemme Israelissa.
Voimme tehdä työtä monissa asioissa -
esimerkiksi innovaatioiden ja turvallisuuden alueella.
On monia mahdollisuuksia. Mielestäni EU:lla on tärkeä rooli -
myös rauhansuunnitelman kehityskulun tukemisessa.
Mielestäni meidän pitää antaa rauhansuunnitelmalle mahdollisuus.
Se on tärkeää.
Kiitos puheenvuorostanne ja työstänne Israelin hyväksi.
Israelin ja EU:n suhteet eivät aina ole olleet mutkattomat, -
kuten avauspuheenvuorossanne mainitsitte.
Miten Israel osaltaan auttaa -
tavallisia eurooppalaisia innovaatioillaan, teknologioillaan -
ja läpimurroillaan esimerkiksi terveydenhoidossa.
Myös turvallisuuden alueella Israel suojelee eurooppalaisia -
terrorijärjestöiltä, kuten Isisiltä.
Aluksi tahdon mainita, että vain kymmenen päivää sitten -
Jerusalemiin tuli 49 maan delegaatiot. Valtaosassa mukana oli valtiojohtoa, -
mm. Ison-Britannian prinssi Charles ja Alankomaiden kuningas.
He tulivat Jad Vashemiin Jerusalemiin kunnioittamaan -
Auschwitz-Birkenaun keskitysleirin vapauttamisen muistopäivää.
Se oli vahva tuen ja solidaarisuuden osoitus maailman mailta.
Delegaatioista valtaosa tuli Euroopasta. Arvostamme sitä.
Erityisesti Euroopan instituutioiden johtajien osallistuminen kosketti.
Mukana olivat parlamentin puhemies David Sassoli, -
Eurooppa-neuvoston puheenjohtaja Charles Michel -
ja komission puheenjohtaja Ursula von der Leyen.
Sain saattaa heitä.
Kysyitte Israelin ja EU:n yhteistyöstä mainitsemillanne alueilla.
Totta kai turvallisuuden ja puolustuksen alueella -
Israelilla ja EU:lla on monia yhteistyön väyliä.
Pääministeri Netanjahua siteeraten -
Israelin tiedustelu ja teknologia pelastavat eurooppalaishenkiä.
Tahtoisin myös korostaa erästä teemaa, -
joka ei välttämättä ole luonteeltaan turvallisuuskysymys, -
vaikkakin siihen liittyy turvallisuusnäkökulma.
EU on määritellyt kärkiasiakseen ilmastonmuutoksen, -
erityisesti ilmastonmuutoksen Afrikan mantereella.
Uskon, että Israel huipputeknologian ja tieteen innovaatioidensa avulla -
voi myötävaikuttaa suunnattoman paljon -
Euroopan ilmastotavoitteiden saavuttamiseen Afrikassa ja muualla.
Siksi Israelin mukanaolo Euroopan tutkimus- ja kehityshankkeissa, -
kuten Horisontti 2020- ja tulevassa Horisontti Eurooppa -ohjelmassa -
voi nousta merkittävään rooliin yhteistyössä EU:n kanssa.
Siinä mielessä Euroopan parlamentin rooli on erityisen tärkeä.
Odotamme Euroopan parlamentilta tukea -
ja Israelilta entistä suurempaa roolia tässä asiassa.
Emilie, kristittyinä tunnustamme Israelin uskomattoman roolin -
valon ja vapauden majakkana pimeällä ja vaarallisella alueella.
Tosiasia on, että Israel jakaa...
Euroopan on kiittäminen Israelia länsimaisesta sivilisaatiostaan -
ja arvoistaan.
Miten tärkeää meidän Israelin tukijoina on tuoda esiin yhteisiä arvoja, -
joita me kaikki rakastamme ja vaalimme?
Esimerkiksi vaikka demokratiaa, vapautta ja vapaata lehdistöä.
Israel on Lähi-idän ainoa valtio, jossa ne toteutuvat.
Otitte esiin todella kuuman aiheen.
Nämä arvot ovat juuri se, -
mikä yhdistää EU:ta ja eurooppalaista projektia Israelin kanssa.
Kuten suurlähettiläs mainitsi, käynnissä on monia asioita, -
kuten innovaatiot, jotka auttavat Afrikassa, -
esimerkiksi ilman muuttaminen vedeksi ja ilmastoratkaisut.
Se osoittaa, että Israelissa on paljon muutakin kuin vain konflikti.
Mielestäni Euroopan unioni tarkastelee Israelia usein -
hyvin kapeasta näkökulmasta.
Se katsoo Israelia vain konfliktin läpi.
Siksi se jättää huomiotta paljon.
Se jättää huomiotta yhteiset arvot sekä sen, -
että palestiinalaiset kohtaavat todellista epäoikeudenmukaisuutta.
Heitä pidetään järjestelmässä, jossa ei ole uskonnonvapautta -
eikä mielipiteenilmaisun vapautta.
Palestiinalaishallinto ja erityisesti Hamasin kaltaiset ryhmät -
kohtelevat palestiinalaisia totalitaristisella tavalla.
Kun eurooppalaiset tarkastelevat Israelia vain konfliktin kautta, -
he sivuuttavat kaiken sen hyvän, mitä Israel saa aikaan, -
mutta myös sen, että Israelin arabinaapurit -
tunnustavat tosiasiat kentällä.
Nyt esitellyn rauhansuunnitelman yhteydessä -
arabimaat Israelin ympärillä ovat kokoontumassa yhteen.
He olivat mukana, kun suunnitelma esiteltiin Washingtonissa.
Palestiinalaiset itse eivät suostuneet tulemaan.
Jos Euroopan unioni haluaa olla rakentava, -
EU voisi kertoa palestiinalaisille, että tässä olisi tilaisuus.
Eurooppalaisten olisi oikein painostaa palestiinalaisia -
ja pitää esillä arvoja, jotka ovat yhteisiä Israelin kanssa.
Mielestäni eurooppalaiset ovat asettamassa itse itseään syrjään -
Lähi-idän kehityskulusta, -
jos se edelleen tarkastelee tilannetta kapeasti -
ja jos sillä edelleen on näitä sokeita pisteitä.
Eurooppalainen projekti on ottanut sen roolin, -
että se sanoo puolustavansa ihmisoikeuksia ja ihmisarvoa.
Se pitää näitä arvoja projektinsa keskeisenä perustana.
Jos se suhtautuu rooliinsa vakavasti, tämä on tilaisuus auttaa Israelia -
eikä vastustaa sitä.
Bert-Jan, miten Euroopan parlamentti -
ja Euroopan parlamentin jäsenet -
voivat osaltaan vahvistaa kahdenvälisiä suhteita -
EU:n, parlamentin ja instituutioiden sekä Israelin valtion välillä?
Tärkeäähän olisi torjua juutalaisvihaa, BDS-liikettä ja Israel-vastaisuutta, -
joita Euroopassa näkee hyvin paljon.
Miten voisi nostaa esiin Israelia valon majakkana pimeällä alueella -
sekä kiittää Israelia turvallisuudestamme -
ja länsimaiden talouden edistämisestä?
Euroopan parlamentissa voimme tehdä paljon.
Se on tärkeä areena.
Täällä parlamentissa tapaa ihmisiä kaikista eri jäsenvaltioista.
Työskentelemällä yhdessä ja luomalla koalitioita parlamentissa -
voi muuttaa asioita.
Itse esimerkiksi olen luomassa parlamentissa ryhmää -
kristityille europarlamentaarikoille eri poliittisista puolueista.
Ryhmässä on tarkoitus järjestää yhteisiä tapaamisia, -
valmistella debatteja, vaihtaa mielipiteitä ja pohtia, -
kuinka voimme tehdä yhteistyötä Israelin-suhteiden vahvistamisessa.
Olemme myös laatimassa antisemitismin vastaista vetoomusta.
Käynnistimme sen viime vuonna Alankomaissa.
Aiomme käynnistää sen ensi viikolla Strasbourgissa -
Euroopan kristittyjen poliitikkojen liikkeen ECPM:n konferenssissa.
Aiomme esitellä sen sitten EU:n vetoomuksena.
Yritämme saada allekirjoituksia kaikista jäsenmaista.
On paljon sellaista, mitä meidän täytyy tehdä.
Pitää torjua antisemitismiä.
Tuotemerkintäasiaa tulisi miettiä uudelleen.
Minusta kiisteltyjen alueiden tuotteiden merkitseminen -
täytyisi lopettaa mahdollisimman pian.
Ja kuten sanoin, meidän täytyy tehdä oma osuutemme -
esitetyn rauhansuunnitelman eteen.
Israelin tukijoina me toivoisimme, -
että EU tunnustaisi Israelin suvereniteetin Jerusalemissa, -
ja siirtäisi lähetystönsä Tel Avivista Jerusalemiin USA:n jalanjäljissä -
ja rakentaisi vahvaa ystävyyttä.
Mutta esimerkiksi EU:n ulkoasiainedustaja Josep Borrell -
asetti epäilyksen presidentti Trumpin rauhansuunnitelman ylle.
Eurooppa voi varmasti toimia rakentavamminkin.
Miten toivoisitte EU:n edistävän rauhansuunnitelmaa, -
jonka presidentti Trump esitteli maailmalle ja Netanjahulle?
Tahdon ensin kiittää Bert-Jania siitä, -
että hän mainitsi antisemitismin vitsauksen, -
sekä hyvästä työstä, jota hän kollegoineen tekee -
antisemitismin torjumiseksi.
Vuonna 2019 Euroopassa oli eniten antisemitistisiä hyökkäyksiä -
sitten toisen maailmansodan loppumisen. Se on hälyttävää -
ja huolestuttavaa.
Meidän täytyy torjua tätä ongelmaa yhdessä.
Tahtoisin kuulla eurooppalaisilta kollegoiltani -
paljon voimakkaampia sitoumuksia -
Israelin turvallisuudelle, ei vain sanoin, vaan myös teoin.
Vastauksena kysymykseen, -
olen samaa mieltä kuin Emilie analyysissään.
Ensi kertaa pitkään aikaan meillä on suunnitelma pöydällä.
On luotu uutta liikevoimaa.
Suunnitelma sisältää hyviä ja huonoja asioita -
niin Israelille kuin palestiinalaisillekin.
Sen sijaan, että kritisoisi suunnitelmaa melkein automaattisesti, -
kehotan Eurooppaa tutkimaan suunnitelmaa rauhassa -
ja yrittämään yhdessä israelilaisten ja palestiinalaisten kanssa -
käynnistää jälleen rauhanneuvottelut.
Euroopan täytyy kysyä itseltään, haluaako se pelata jalkapalloa -
vai toimia jalkapallokriitikkona.
Haluatteko tehdä maaleja vai kuvailla, kuinka toiset tekevät maaleja?
Päätös on teidän. Neuvoni on: Olkaa maalintekijöitä älkääkä kriitikkoja.
Emilie, emmekö olekin näkemässä tässä, -
että EU voisi toimia nykyistä rakentavammin?
Nyt esimerkiksi on nähtävillä, ettei EU ole pysynyt tilanteen tasolla.
Kuten suurlähettiläs äsken mainitsi, -
Israel on avaamassa diplomaattisuhteita Sudanin kanssa, -
ensikertaa itsenäisyytensä aikana, 72 vuoteen.
Myös Israelin suhteet Saudi-Arabiaan, Persianlahden maihin, -
Egyptiin ja Jordaniaan lujittuvat.
Iran uhatessa Lähi-itää sunni- arabimaat kokoontuvat Israelin taakse.
Eikö EU:n pitäisi ottaa se huomioon ja tajuta, että palestiinalaishallinto -
on täysin epätahdissa Lähi-idän kehityssuuntien kanssa.
Ehdottomasti. Eurooppalaisten olisi hyvä nyt tajuta, -
ettei tilanne ole niin mustavalkoinen kuin se on esittänyt viime vuodet, -
miten tosiasiat kentällä ovat.
Minusta tämä on hyvä tilaisuus.
Ei unohdeta, mitä menetettävää on.
Tilanne on pitkään ollut todella surullinen.
Nyt pöydällä on suunnitelma, joka tarjoaa 50 miljardia dollaria -
palestiinalaisille talouden uudelleenrakentamiseen, -
ja toimivan valtion rakentamiseen.
Ja yksi edellytys, jota jokaisen koko Euroopassa tulisi tukea, -
on se, että palestiinalaiset luopuvat aseista.
Etteivät palestiinalaiset asetu sotaa käyväksi maaksi, -
joka on valmis tappamaan, silpomaan ja tuhoamaan.
Kuinka voi saavuttaa todellista rauhaa, jos toinen osapuoli -
on hampaisiin asti aseistettu? Se ei ole realistista.
Tässä suunnitelmassa rauhan ehto on täysi aseista luopuminen.
EU:han puhuu paljon rauhasta ja pasifismista.
Eikö EU näe sitä perusteena, -
miksi suunnitelma ansaitsee edes mahdollisuuden?
Katsotaan edes, miten osapuolet neuvottelevat -
ja mihin he lopulta neuvotteluissaan päätyvät.
On liian aikaista kritisoida tätä.
Olen samaa mieltä suurlähettilään kanssa.
Annetaan sille mahdollisuus. Tämä on uusi suunnitelma.
Siihen on koottu uusia palasia.
Miksei yritettäisi saada sitä onnistumaan?
Minusta EU tekee itselleen ja niin kutsutuille arvoilleen palveluksen,
jos se tukee kehityskulkua, jossa kaikki osapuolet luopuvat aseista -
ja keskustelevat eivätkä tapa toisiaan.
Bert-Jan, on ollut suuri etuoikeus ja kunnia saada vieraaksemme -
Israelin EU- ja Nato-suurlähettiläs Roni Leshno-Yaar.
Mitä haluaisitte sanoa hänelle EU:n kristittyjen puolesta, -
jotka rakastavat Israelia ja juutalaisia?
Ja myös Britannian puolesta, joka erosi EU:sta.
Sanomani on tämä, joskin suurlähettiläs taitaa jo tietääkin sen.
Tietäkää, että teillä on paljon ystäviä täällä Euroopassa -
huolimatta tuotemerkintä-, BDS- ja muista keskusteluista.
Etenkin kristittynä tahdon sanoa, että jaamme samat arvot -
ja samat juuret.
Olemme todella halukkaita työskentelemään yhdessä.
Kuten lähettiläs jo sanoikin, annetaan rauhansuunnitelmalle mahdollisuus.
Nyt ei ole aika tuomita Israelia, -
kuten edustaja Borrell hiljattain teki.
Nyt on aika puolustaa Israelia -
ja tehdä selväksi, että Hamasin ja muiden ryhmien iskujen pitää loppua -
ja että palestiinalaishallinnon täytyy ponnistella kovemmin -
tällaisten terroristien pysäyttämiseksi.
Tahtoisin sanoa palestiinalaisille: -
Aloitetaan neuvottelut niin pian kuin suinkin -
ja annetaan rauhansuunnitelmalle reilu mahdollisuus.
Suurlähettiläs, meillä oli suuri ilo, että olitte mukana.
Onko teillä sanomaa kristityille katsojille kautta EU:n?
He rakastavat Israelia ja juutalaisia, ja he haluavat tehdä enemmän -
Israelin asian hyväksi.
Sanomani on yksinkertainen. Ihailemme omistautumistanne.
Arvostamme tukeanne.
Tarvitsemme teitä lisää Brysseliin auttamaan työssämme.
Mitä enemmän tulee, se on Israelille etu.
Kiitos kaikesta tuestanne -
ja rukouksista Israelin ja juutalaisten puolesta.
Tahdon sanoa omasta ja kaikkien muidenkin puolesta, -
että meillä on sydän ja into Israelia ja juutalaisia kohtaan.
Me vastustamme juutalaisvihaa, missä sitä näemme.
Kerromme totuutta Israelin tilanteesta.
Israel on valon majakka pimeällä alueella.
Kerromme tätä totuutta, koska Israel on siunaus kansoille.
Kiitos, että olitte vieraanamme.
Kiitos seurasta!
Keskustelimme EU:n ja Israelin välisten suhteiden tärkeydestä.
Voimme kaikki vaikuttaa kautta Euroopan -
puolustamalla Israelia ja juutalaisia ja vastustamalla juutalaisvihaa -
sekä kertomalla totuutta Israelista ja kertomalla poliittisille edustajille, -
kuinka he voivat tukea Lähi-idän ainoaa demokratiaa. Kiitos!
Suomennos: Marianne Tenetz